Amerikanske Markus Tracy var med fra start for første gang for AaB, og det skulle vise sig at være en god ide. Tracy scorede nemlig det afgørende mål i 3-2 sejr over FC Midtjylland.

AaB er tæt på fjerdepladsen i SAS Ligaen efter en 3-2 sejr i en spændende og dramatisk kamp i Aalborg. Marcus Tracy scorede sejrsmålet efter 67 minutters spil. Det var et minut efter at gæsterne var blevet reduceret til 10 mand. FC Midtjylland pressede trods en mand i undertal for en udligning, men AaBs 11 holdt stand mod midtjydernes 10 mand. Kampen begyndte svagt, og det var først efter Andreas Johansson scoring til 1-0, at der kom gang i kampen. FC Midtjylland udlignede 10 minutter før pausen. ' I anden halvleg kom midtjyderne foran, men Michael Beauchamp headede AaB på 2-2, og så afgjorde Tracy kampen i sin første optræden fra start for AaB.